อธิบดีกรมกิจการผู้สูงอายุ ยืนยันไม่มีการปรับเบี้ยยังชีพผู้สูงอายุตามที่มีการแชร์ข้อมูลในสื่อสังคมออนไลน์ โดยการจ่ายเบี้ยยังชีพผู้สูงอายุยังเป็นแบบเดิม
นางไพรวรรณ พลวัน อธิบดีกรมกิจการผู้สูงอายุ ชี้เเจงกรณีมีการเผยแพร่ข้อมูลในสังคมออนไลน์ถึงการปรับเบี้ยยังชีพผู้สูงอายุเพิ่ม ว่า ไม่เป็นความจริง ทั้งนี้ การจ่ายเบี้ยยังชีพผู้สูงอายุได้ยึดแนวทางปฏิบัติตามระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552          ปัจจุบันจ่ายเบี้ยยังชีพผู้สูงอายุ ยังคงเป็นการจ่ายแบบขั้นบันไดคงเดิม อายุ 60- 69 ปี ได้รับเงิน 600 บาท/เดือน อายุ 70- 79 ปี ได้รับเงิน 700 บาท/เดือนอายุ 80- 89 ปี ได้รับเงิน 800 บาท/เดือน และอายุ 90 ปีขึ้นไป จะได้รับ 1,000 บาท/เดือน ส่วนที่มีการจ่ายเพิ่มเป็นการจ่ายเพิ่มให้กับผู้สูงอายุที่มีรายได้น้อยที่มีบัตรสวัสดิการแห่งรัฐเท่านั้น ซึ่งจะเพิ่มให้ช่วงเดือนสิงหาคมและกันยายน เพียงดือนละ 500 บาท รวม 2 เดือนเป็นเงิน 1,000 บาทเท่านั้น         สำหรับผู้ที่อายุจะเข้า 60 ปี สามารถนำบัตรประจำตัวประชาชนไปยื่นที่องค์การบริหารส่วนตำบล ในเดือนตุลาคมนี้ และในเดือนตุลาคมปีถัดไปก็จะได้รับเบี้ยยังชีพผู้สูงอายุ